Love Story (երգ, Թեյլոր Սվիֆթ)

«Love Story» («Սիրո պատմություն»), ամերիկացի քանթրի և փոփ երգչուհի ու երգերի հեղինակ Թեյլոր Սվիֆթի երգը՝ թողարկված 2008 թվականի սեպտեմբերի 12-ին որպես նրա Fearless երկրորդ ստուդիական ալբոմի գլխավոր սինգլ (2008)։ Երգը գրվել է հենց երգչուհու կողմից, իսկ պրոդյուսերը եղել է Նետան Չապմանը։
Երգը և տեսահոլովակը ունեցել են նշանակալի հաջողություն (№ 1 Billboard Pop Songs-ում, Adult Contemporary-ում, Hot Country Songs-ում, № 2 Մեծ Բրիտանիայում, № 1 Ավստրալիայում, № 4 Billboard Hot 100-ում) և ստացել դրական արձագանքներ, արժանացել երաժշտական մի քանի մրցանակների (Country Music Association Awards, Country Music Television awards, BMI Country Awards) և 8 անգամ ստացել RIAA պլատինե կարգավիճակ։


== Պատմություն ==

Երգի սյուժեն հիշեցնում է Շեքսպիրի «Ռոմեո և Ջուլիետ»-ը, բայց ունի երջանիկ ավարտ։ «Love Story» երգի ձայնագրությունը տեղի է ունեցել 2008 թվականի մարտին Նաշվիլի Blackbird Studios-ում (Թենեսի նահանգ, ԱՄՆ) պրոդյուսեր Նատան Չեպմենի և այլ անձանց հետ։ Չեպմենը հետագայում պրոդյուսերավորել է նաև Թեյլոր Սվիֆթի՝ 2006 թվականին թողարկված Taylor Swift ալբոմը։ «Love Story»-ն ձայնագրվել է օգտվելով ծրագրա-ապարատային Pro Tools կոմպլեքսի և վոկոլային ուղիների թրեքիրացմամբ, որը Սվիֆթը ձայնագրել է երաժշտական խմբի հետ՝ ընդգրկելով ակուստիկ կիթառներ, բաս-կիթառներ և այլ հարվածային գործիքներ։ «Love Story»-ն քանթրի-փոփ երգ է 3 րոպե 54 վայրկյան տևողությամբ։ Երգը գրվել է Ռե մաժոր տոնայնությամբ Լյա3-ից մինչև Սի4, րոպեում 120 հարված տեմպով։
Նրանց աշխատանքի արդյունքը եղել է ավելի քան հաջողակ, քանի որ սինգլը մի քանի տարի անց Recording Industry Association of America-ի կողմից հավաստագրվել է ութակի պլատինե կարգավիճակով և դարձել է Fearless ալբոմի 13-րդ սինգլը, որը ընդգրկվել է Billboard Hot 100 հիթ-շքերթի top-40-ում՝ այդ ցուցանիշով սահմանել է ռեկորդ ամբողջ ամերիկյան հիթ-շքերթների պատմության մեջ։
Երգը ստացել է դրական և խառը արձագանքներ երաժշտական քննադատներից և համացանցային-պարբերականներից. Paste, About.com, Slant Magazine, The Boston Globe, BBC, Country Weekly, Billboard, The Guardian: Taste of Country հրատարակությունը տեղադրել է երգը № 17 հորիզոնականում բոլոր ժամանակների Լավագույն քանթրի երգերի շարքում։
People's Choice Awards 35-րդ մրցանակաբաշխության ժամանակ «Love Story»-ն ներկայացվել է «Favorite Country» կատեգորիայում, բայց զիջել է Քերրի Անդերվուդի «Last Name» երգին (2008)։ Երգը նաև ներկայացվել է «Fave Song» կատերգորիայում Nickelodeon Australian Kids' Choice Awards 2009 մրցանակաբաշխության ժամանակ, բայց զիջել է The Black Eyed Peas խմբի «I Gotta Feeling» երգին (2009)։ 2009 թվականին նոմինացվել է Teen Choice Awards մրցանակաբաշխությունում, բայց զիջել է «Choice Music: Love Song» կատերգորիայում Դեյվիդ Արչուլետի «Crush» երգին (2008)։ 2009 թվականին «Love Story»-ը ընտրվել է որպես «Տարվա լավագույն քանթրի երգ» («Country Song of the Year») Broadcast Music Incorporated-ի կողմից (BMI):


== Երաժշտական տեսահոլովակ ==
Երգի տեսահոլովակի սյուժեն առաջարկել է Թրեյ Ֆանջոյը, որը նախկինում պատրաստել էր սիգլների տեսահոլովակներ նրա դեբյուտային Taylor Swift ալբոմի համար։ Ընդ որում, Թեյլոր Սվիֆթը «Love Story» տեսահոլովակում պատկերված ժամանակաշրջանը ներկայացրել է որպես ժամանակ առանց ճշգրիտ ամսաթվի. «Ես մտածում էմ, որ դա կարող էր լինել 1700-ականներին, 1800-ականներին կամ 2008 թվականին»։
Երգի պրեմիերան կայացել է 2008 թվականի սեպտեմբերի 12-ին CMT հեռուստաալիքով։
Այդ երգի տեսահոլովակը ստացել է երկու մրցանակ CMT Music Awards (2009) «Video of the Year» և «Female Video of the Year» կատեգորիաներում։ Նաև տեսահոլովակը Country Music Association Awards-ի 45-րդ մրցանակաբաշխության ժամանակ ստացել է Country Music Association Award մրցանակ «Music Video of the Year» կատեգորիայում։ Տեսահոլովակը հաղթել է «Favorite International Video» կատեգորիայում Ֆիլիպիններում անցկացված Myx Music Awards 2010 մրցանակաբաշխության ժամանակ։ Երգը ներկայացվել է «Video of the Year» անվանակարգում Academy of Country Music Awards-ի 45-րդ մրցանակաբաշխության ժամանակ, բայց զիջել է Brad Paisley's-ի «Waitin' on a Woman» երգին (2008)։


== Առևտրային հաջողություններ ==


=== Հյուսիսիային Ամերիկա ===
2008 թվականի սեպտեմբերի 27-ին «Love Story»-ն ընդգրկվել է ամերիկյան Billboard Hot 100 հիթ-շքերթում՝ ունենալով 97,000 օրինակից ավելի թվային ներբեռնման վաճառքով զբաղեցնելով 16-րդ հորիզոնականը։ Հաջորդ շաբաթում նա բարձրացավ № 5-ի 159,000 օրինակ հրատարակությամբ։ Երկու շաբաթ անց հայտնվել է լավագույն top-10-ում, 2008 թվականի հոկտեմբերի 18-ին իջել է հասնելով № 13-ի և մնացել է Billboard Hot 100 հիթ-շքերթի top-20-ում 11 շաբաթ անընդմեջ, հետո վերադարձել № 7-ի, ավարտելով 2009 թվականի հունվարի 3-ին։ 2009 թվականի հունվարի 17-ին, երգը հասել է № 4-ի, այդ պահին դառնալով Սվիֆթի ամենահաջողակ սինգլը։ Հաջորդ շաբաթում «Love Story»-ն լավ վաճառքով մնացել է հիթ-շքերթում 14 շաբաթ top-10-ում և 49 շաբաթ ամբողջ Hot-100-ում։
Սինգլը դարձել է Fearless ալբոմի 13 սինգլը, որ մտել է Billboard Hot 100 հիթ-շքերթի top-40-ում, որը սահմանել է ռեկորդ ալբոմի մեջ նմանատիպ ցուցանիշով հիթ-շքերթում։ Սինգլը հավաստագրվել է 8 անգամ պլատինե կարգավիճակով Recording Industry Association of America և վաճառվել է 5 միլիոն օրինակ վաճառքով ԱՄՆ-ում 2011 թվականի մայիսի տվյալներով։ Երգը դարձել է Սվիֆթի համար ամենահաջողակը այդ պահին և ամենահաջողակ թվային քանթրի-երգը ԱՄՆ-ի բոլոր ժամանակներում (հետո ռեկորդը գերազանցել է Lady Antebellum’s «Need You Now»-ն), նաև 9-րդ թվային бестсселером բոլոր ժամանակներում (առանց ժանրը հաշվի առնելու)։ 2015 թվականի հուլսին «Love Story»-ն վաճառվել է 5,872,000 օրնակով ԱՄՆ-ում։
«Love Story»-ն հասել է № 2-ի ԱՄՆ-ի Billboard Radio Songs ռադիոեթերով 106 միլիոն ամենամեծ ֆորմաային աուդիտորիայով։ Billboard Hot Country Songs քանթրի հիթ-շքերթում, «Love Story»-ն դեբյուտացվել է 2008 թվականի սեպտեմբերի 27-ին № 25-ում։ Հետո 4-րդ շաբաթում մտել է լավագույն տասնյակի մեջ և հասել է № 9 հիթ-շքերթի 9-րդ շաբաթում։ Արդյունքում երգը դարձել է № 1-ը Billboard Hot Country Songs-ում Թեյլոր Սվիֆթի կարիերայի ընթացքում երրորդ անգամ։ Քանթրի հիթ-շքերթի գագաթնակետում սինգլը մնացել է 2 շաբաթ (իսկ ամբողջ Billboard Hot Country Songs հիթ-շքերթում 13 շաբաթ)։ Billboard Pop Songs փոփ հիթ-շքերթում երգը դեբյուտացվել է № 34-ի 2008 թվականի նոյեմբերի 22-ին։ 15-րդ շաբաթվա ընթացքում 2009 թվականի փետրվարի 28-ին սինգլը հասել է № 1-ի, դա դարձել է ամենահաջողակը բոլոր ժամանակների քանթրի երգերի մեջ Shania Twain's «You're Still the One», հասած № 3-ի 1998 թվականին։ «Love Story»-ն նաև հասել է № 1-ի Billboard Adult Contemporary-ում և № 3-ի Billboard Adult Pop Songs-ում, և նույնսիկ հայտնվել է լատինական Billboard Latin Pop Songs հիթ-շքերթի № 35-ում։
2009 թվականի հունսիսի 6-ին երգը միաժամանակ գլխավորել է երկու տարբեր ամերիկյան հիթ-շքերթներ. Adult Contemporary և Hot Country Songs: Այդ կերպ, նա դարձել է 5-րդը երգերի պատմության մեջ, որը միաժամանակ գլխավորել է երկու հիթ-շքերթներ, առաջին անգամ «What Hurts The Most»-ից (Rascal Flatts, 2006-07), «I Hope You Dance»-ից (Lee Ann Womack, 2001), «Breathe»-ից (Ֆեյթ Հիլլ, 2000) և «You're Still the One»-ից (Շանայա Թվեյն, 1998) հետո։
Կանադայում, «Love Story»-ն դեբյուտացվել է 2008 թվականի հոկտեմբերի 18-ին № 88-ում, 2008 թվականի նոյեմբերի 29-ին հասնելով № 4-ի և դարձել է Սվիֆթի համար առաջին հիթը իր կանադական top-10 հիթ-շքերթում։ Սինգլը 10 շաբաթ մնացել է հիթ-շքերթում, իսկ ամբողջ հիթ-շքերթում 52 շաբաթ կամ կլոր մեկ տարի։
Սինգլը արդյունքում դարձել է № 8-ը Կանադայի տարեվերջյանհիթ-շքերթում և 2 անգամ հավաստագրվել է պլատինե կարգավիճակում Music Canada-ում 160,000 թվային օրինակի վաճառքով։


=== Եվրոպա և Օվկիանիա ===
«Love Story»-ն դեբյուտացվել է 2009 թվականի փետրվարի 28-ին № 22 Մեծ Բրիտանիայում (UK Singles Chart), հաջորդ շաբաթում հասբնելով № 2-ի, դառնալով Սվիֆթի համար ամենահաջողակ բրիտանական սինգլը, նրա հաջորդ «I Knew You Were Trouble»-ի և «Shake It Off»- հետ և առաջինը Միացյալ Թագավորության top-10-ում։ Սինգլը անց է կացրել 7 շաբաթ top-10-ում և 33 շաբաթ սումարային բրիտանական հիթ-շքերթում և հավաստագրվել է British Phonographic Industry-ի պլատինե կարգավիճակում (BPI) 600,000 օրինակից ավելի վաճառքով։ 2012 թվականի հոկտեմբերի 22-ին, Love Story-ն նորից մտել է Բրիտանական հիթ-շքերթ № 55 հորիզոնականում։ Իռլանդիայում, «Love Story»-ն հասել է № 3: Եվրոպայում երգը հասել է № 10-ի Eurochart Hot 100 Singles-ում, № 6 Հունգարիայում, № 7 Նորվեգիայում և № 10 Շվեդիայում։
Ավստրալիայում, «Love Story»-ն դեբյուտացվել է 2009 թվականի հունվարի 25-ին № 38 հորիզոնականում, հետո հասնելով № 2-ին, որտեղ մնացել է 6 շաբաթ և հետո № 1 (29 մարտի, 2009), դառնալով առաջինը Սվիֆթի Ավստարալական չարթփոփերում և միակը մինչև 2014 թվականը, որ դարձել է սուպերհիթ «Shake It Off»: Սինգլը հավաստագրվել է երեք անգամ պլատինե կարգավիճակում Australian Recording Industry Association 210,000 օրինակից ավելի վաճառքով։ «Love Story»-ն հայտնվել է № 10 հորիզոնականում Ավստրալիայի Austrian Singles Chart-ում։ 2009 թվականի փետրվարի 2-ին «Love Story»-ն դեբյուտացվել է № 33 Նոր Զելանդիայում։ 9 շաբաթ անց 2009 թվականի ապրիլի 6-ին սինգլը հասել է № 3 հորիզոնականին։ Նա հավաստագրվել է Պլատինե կարգավիճակում Recording Industry Association of New Zealand-ում ավելի քան 15,000 օրինակի վաճառքով։ Ամբողջ աշխարհում վաճառվել է «Love Story» երգի ավելի քան 8 միլիոն օրինակ։


== Ստեղծագործությունների ցանկը ==


== Հիթ-շքերթներ և հավաստագրեր ==


== Ծանոթագրություններ ==


== Արտաքին հղումներ ==
 «Love Story»  (ավելի քան 300 միլիոն դիտում)
«Love Story» երգի տեքստը amalgama-lab.com կայքում։